Ez egy ideiglenesen (azaz inkább időszakosan, pl. idén januártól májusig energiamegtakarítás, nyaranta a pályakarbantartás és egyéb rendkívüli helyzet alatt - a Bem tér felújításához talán nem volt köze) üzemelő megálló, az 1V villamospótló megállója: https://menetrend.derke.hu/?getlines=1Vleall,1

Főszabály szerint ezért nem annyira szerencsés ideiglenes dolgokat felvinni, mert aztán fennmarad, illetve utólag a helyszínen nem értik és hibának tűnik. Kitáblázva megkockáztatom lehet akkor sincs, amikor használják, ilyenkor pedig tudom, hogy nincs. Talán némi térkő lerakás enged rá következtetni, így ebből a szempontból a felvetés valahol jogos.

Mivel fent van az egész vonal (https://www.openstreetmap.org/relation/15514749) nem törölném más munkáját, de azért sem, mert alkalmilag visszatérő jelleggel szerintem használják, és ugyan eléggé eseti jelleggel, de hasznos infó lehet.

A megoldást talán abban látom, hogy a jelenlegi "Bem tér (ideiglenes)" nevet átrakni az official_name címkébe, mert hivatalosan elvileg ez a neve, elsődleges névnek pedig (ami megjelenik) azt adni meg, hogy "Bem tér (villamospótló)". Így talán nem okoz félreértést a helyszínen, ha úgy tűnik, hogy adott pillanatban ott nincs aktívan használt megálló.